90 



Søfugle slaar sig ned i store Kolonier paa Fristederne, selv om 

 Fuglelivet næsten var ødelagt, før Øerne frededes. 



Krigsaarene har ikke været Fuglefristederne gunstige; nogle af 

 dem har været besatte i militært Øjemed; fra andre har man maattet 

 afgive talrige Æg til Hospitaler og andetsteds, medens en Del af 

 Øerne har lidt haardt under det sidste Aars lovløse Tilstande. Folk 

 rundtom fra er kommen sejlende og har plyndret Rederne; selv- 

 følgelig skulde Opsynsmanden hindre dette, men man vil let for- 

 staa, at en enkelt Mand kan staa magtesløs, naar der et Sted tales 

 om bevæbnede Bander paa 30—60 Mand, der stjal Æggene, et andet 

 Sted om Æggerøvere, der brugte Geværer og Haandgranater. Og til 

 denne ilde Fremfærd fra Menneskers Side er nogle Steder kommen 

 Ødelæggelser fra Naturens Haand; paa Slesvigs Vestkyst herskede i 

 de sidste Dage af Juni 1919 voldsom Storm og Højvande, der fuld- 

 stændig ødelagde al Yngel paa Jordsand og Norderoog. 



Der er i Beretningen noget, der har ganske særligt Bud til os i 

 Danmark og det er, at nogle af Fuglefristederne efter Genforeningen 

 kommer til at ligge paa dansk Omraade. Det gælder den lille 

 Jordsand Syd for Romø, hvor Fuglene tidligere næsten var udryd- 

 dede, men hvor der ved Fredningen er kommen et rigt Liv af Hav- 

 maager, Terner, Strandskader og Præstekraver, og det gælder den lille 

 Halvø Aarø Kalv ligeoverfor Assens. I Beretningerne findes direkte 

 Udtalelser om, at disse Fristeder nu kommer til Danmark, for Jord- 

 sands Vedkommende tillige en Bemærkning om, at den saa vil ligge 

 udenfor den tyske Forenings Virkefelt. Det kan næppe tænkes, at 

 der ikke fra dansk Side skulde fortsættes med Fredningsbestræbel- 

 serne paa de nævnte Steder, men der bør handles hurtigt, saa at 

 Fredningen allerede kan begynde i indeværende Foraar. 



O. H. 



